=== Den amerikanske revolution og starten på republikken ===
{{Uddybende|USA's historie (1776-1789)|Amerikanske uafhængighedskrig|USA's uafhængighedserklæring|Den amerikanske revolution}}
[[Fil:Declaration of Independence (1819), by John Trumbull.jpg|thumb|Komiteen bag uafhængighedserklæringen præsenterer et udkast til [[USA's uafhængighedserklæring]] til den kontinentale kongres. Maleri af [[John Trumbull]] 1817–1819.]]
Uenigheder mellem de engelske kolonier i Nordamerika og englænderne i 1760'erne og 1770'erne førte til en åben [[USA's uafhængighedskrig|militærkonflikt]] i 1775. [[George Washington]] kommanderede den [[kontinentale armé]] under USA's uafhængighedskrig (1775–1783) efter at den [[anden kontinentale kongres]] vedtog en uafhængighedserklæring [[4. juli]] [[1776]]. Kongressen var blevet dannet for at kunne konfrontere briternes handlinger og oprettede den kontinentale armé, men den havde ikke autoriteten til at opkræve [[skat]]ter eller lave føderative <!-- federal --> love. I 1777 vedtog kongressen [[konføderationsartiklerne]], som forenede delstaterne under en svag føderal regering, som opererede fra 1781 til 1788. Utilfredshed med den nationale regerings styrke førte til en forfatningsmæssig konvention i 1787. I juni 1788 havde tilstrækkeligt med delstater ratificeret [[USA's forfatning]] til at kunne etablere en ny regering, som blev indsat i 1789. Forfatningen, som styrkede unionen og den føderale regering, er siden forblevet landets grundlov.<ref>Yanak, Ted and Cornelison, Pam. ''The Great American History Fact-finder: The Who, What, Where, When, and Why of American History''. Side 114. [[Houghton Mifflin]]; 2. udgave: 27. august 2004. {{ISBN|0-618-43941-2}}</ref>
Politik